মিস্টার সানশাইন
মিস্টার সানশাইন ( কোরীয়: 미스터 션샤인; আরআর: Miseuteo Syeonsyain ) একটি ২০১৮ দক্ষিণ কোরিয়ান টেলিভিশন সিরিজ যা কিম ইউন-সুকের দ্বারা লিখিত এবং লি ইউং-বক দ্বারা পরিচালিত, লি ব্যুং-হুন, কিম তাই-রি, ইয়ো ইওন-সিওক, কিম মিন-জং এবং ব্যুন ইয়ো-হান অভিনীত। সিরিজটি ১৯০০ এর দশকের গোড়ার দিকে হানসেং (বর্তমান সিউল ) -এ সেট করা হয়েছে এবং কোরিয়ার স্বাধীনতার জন্য লড়াইরত কর্মীদের উপর দৃষ্টি নিবদ্ধ করে। সিরিজটি প্রতি শনি ও রবিবার টিভিএন -এ ৭ই জুলাই, ২০১৮ থেকে শুরু হয়েছিল এবং ৩০ সেপ্টেম্বর, ২০১৮ -এ শেষ হয়েছে। এটি নেটফ্লিক্সে আন্তর্জাতিকভাবে প্রিমিয়ার হয়েছে। সিরিজটি কোরিয়ান ক্যাবল টেলিভিশনের ইতিহাসে ষষ্ঠ সর্বোচ্চ রেটযুক্ত নাটক, যার চূড়ান্ত পর্ব ১৮.১২৯% এ পৌঁছেছে এবং গড় রেটিং ১২.৯৫৫% পেয়েছে, যা কেবল টেলিভিশনের রেকর্ড করা দ্বিতীয় সর্বোচ্চ গড় রেটিং। এটি তার সিনেমাটোগ্রাফি এবং গল্প বলার জন্য সমালোচনামূলক প্রশংসা পেয়েছিল কিন্তু ঐতিহাসিক সত্যের ভুল চিত্রায়নের জন্য সমালোচিতও হয়েছিল, এমনকি কেউ কেউ এটিকে " জাপানপন্থী " বলেও অভিযোগ করেছিল।